b"\n_START_ARTICLE_\nThomas Browne\n_START_SECTION_\nZgodnje \xc5\xbeivljenje\n_START_PARAGRAPH_\nThomas Browne se je rodil 19. oktobra 1605 v Londonu. Thomas je bil najmlaj\xc5\xa1i izmed \xc5\xa1tirih otrok trgovca s svilo Thomasa Browna Starej\xc5\xa1ega in Anne Garraway. Leta 1613 je o\xc4\x8de umrl, mama pa se je \xc5\xbee \xc4\x8dez \xc5\xa1est mesecev ponovno poro\xc4\x8dila, in sicer s Thomasom Duttonom, kar je privedlo v posredovanje sodi\xc5\xa1\xc4\x8da glede o\xc4\x8detove oporoke. Zato je na koncu z dedi\xc5\xa1\xc4\x8dino Thomasa Brownea Starej\xc5\xa1ega razpolagal njegov brat Edward, ki je nekaj \xc4\x8dasa tudi skrbel za svojega ne\xc4\x8daka Thomasa in njegove sestre.\n_START_SECTION_\n\xc5\xa0olanje\n_START_PARAGRAPH_\nPri enajstih letih so ga poslali v \xc5\xa1olo v Winchester. Leta 1623 je \xc5\xa1el na oxfordsko univerzo in do\xc5\xa1tudiral 3 leta kasneje. \xc5\xa0tudij medicine je nadaljeval v Montpellier (Francija), Padovi (Italija) in v Leidnu (Nizozemska), kjer je diplomiral leta 1633. Po zaklju\xc4\x8denem \xc5\xa1tudiju se je vrnil v Anglijo in za\xc4\x8del z prakso medicine v Yorkshiru. Istega leta je umrl njegov o\xc4\x8dim v pijanem pretepanju v baru v Londonu. Ko mu je Oxford leta 1637 priznal leto \xc5\xa1olanja v Leidnu in posledi\xc4\x8dno potrdil narejen magisterij, se je preselil v Norwich, kjer je \xc5\xbeivel do svoje smrti.\n_START_SECTION_\nZrela leta\n_START_PARAGRAPH_\nV Norwichu je nadaljeval delo v zdravni\xc5\xa1kem poslu in si kmalu pridobil ugled kot izku\xc5\xa1en zdravnik, ki je dohajal revolucionarni razvoj v takratni medicini, kot na primer odkritje krvnega obtoka Williama  Harveyja. Za\xc4\x8del je tudi z pisanjem knji\xc5\xbeevnih del, prvo izmed katerih je bilo Religio Medici. Leta 1641 se je poro\xc4\x8dil z Dorothy Mileham, s katero sta imela 10 otrok od katerih pa jih je na \xc5\xbealost kar polovica umrla pred svojimi star\xc5\xa1i. Leta 1662 se je udele\xc5\xbeil sojenja za \xc4\x8darovni\xc5\xa1tvo, kjer naj bi s svojo izjavo spodbudil poroto v obsoditev dveh \xc5\xbeensk.  Decembra 1664 je bil priznan kot Socius Honorarius na College of Physicians v Londonu, pri \xc4\x8demer mu je pomagal njegov literarni uspeh. Kljub temu da je skozi leta dr\xc5\xbeavljanske vojne in obdobja republike je ostal zvest rojalist, se naj ne bi pretirano zanimal za politiko.\n_START_SECTION_\nPozna leta \xc5\xbeivljenja\n_START_PARAGRAPH_\nPo restavraciji monarhije je kralj Karl II., v spremstvu dvora, obiskal Norwich. Dvorjan John Evelyn, ki je ob\xc4\x8dasno sodeloval z Browneom, je izkoristil kraljevi obisk, da je izpostavil podu\xc4\x8denega in zvestega zdravnika. Tako je Karl II. obiskal Browna na njegovem domu in ga povzdignil v viteza. _NEWLINE_Sir Thomas Browne je umrl na svoj sedeminsedemdeseti rojstni dan, 19. oktobra 1682 v Norwichu.\n_START_SECTION_\nKnji\xc5\xbenica Thomasa Browna\n_START_PARAGRAPH_\nPo ustalitvi v Norwichu je Thomas Browne ustanovil svojo privatno knji\xc5\xbenico, s \xc4\x8dimer je dokazal da je strasten bibliofil. Za\xc4\x8del je zbirati in prebirati razli\xc4\x8dnih knjige in jih v svoji knji\xc5\xbenici zbral okoli 1500. V njegovi zbirki najdemo dela v takrat pomembnih jezikih, kot so angle\xc5\xa1\xc4\x8dina, franco\xc5\xa1\xc4\x8dina,  italijan\xc5\xa1\xc4\x8dina, \xc5\xa1pan\xc5\xa1\xc4\x8dina, nizozem\xc5\xa1\xc4\x8dina, dan\xc5\xa1\xc4\x8dina, pa tudi v gr\xc5\xa1\xc4\x8dini, hebrej\xc5\xa1\xc4\x8dini in seveda latin\xc5\xa1\xc4\x8dini. Brownova razgledanost se dobro odra\xc5\xbea v raznolikosti vsebin njegove knji\xc5\xbenice. Med njimi najdemo dela iz podro\xc4\x8dji medicine, zgodovine, teologije, kozmografije, geografije, prava, matematike, angle\xc5\xa1\xc4\x8dine, astronomije, filozofije, kemije, alkimije in mnogih drugih. _NEWLINE_Ko je Thomas Browne leta 1682 umrl, je skrb za njegovo knji\xc5\xbenico prevzel njegov najstarej\xc5\xa1i sin Edward Browne. Med 8. in 10. januarjem 1711 je potekala dra\xc5\xbeba Brownove knji\xc5\xbenice. Udele\xc5\xbeila sta se je je tudi Jonathan Swift, angle\xc5\xa1ki esejist, in Sir Hans Sloane, Irski zdravnik. Tako je neznan odstotek knjig iz dra\xc5\xbebe kasneje predstavljal temelj za ustanovitev Britanske knji\xc5\xbenice.\n_START_SECTION_\nLiterarna dela\n_START_PARAGRAPH_\n1.Religio Medici (1643): je duhovna zaveza in zgodnji psiholo\xc5\xa1ki avtoportret, ki je bil objavljen leta 1643 kot nepoobla\xc5\xa1\xc4\x8deno delo in je kmalu po izdaji postala najbolje prodajana knjiga v Evropi._NEWLINE_2.Pseudodoxia Epidemica (1646-72): je knjiga z vsemi \xe2\x80\x9cvulgarnimi\xe2\x80\x9c napakami tistega \xc4\x8dasa, ki je nastala na preu\xc4\x8devanju narave in je bilo vodilno znanstveno-novinarsko delo v \xc4\x8dasu znanstvene revolucije._NEWLINE_3.Hydriotaphia, Urn Burial (1658): je delo, ki je iz\xc5\xa1lo kot knjiga v paru s knjigo The Garden of Cyrus. Koncentrira se na odkritje rimskega urn buriala v Norfolku. Odkritja je podrobno v delu opisal ter raziskoval o navadah starih Rimljanov._NEWLINE_4.The Garden of Cyrus (1658): drugi del Hydriotaphia, Urn Burial je smatrano kot izredno literarno delo in prispevek k hermeti\xc4\x8dni znanosti._NEWLINE_5.A Letter to a Friend (1656; objavljeno 1690): je medicinska razprava o zgodovini primerov in duhovitih domnev na podlagi \xc4\x8dlove\xc5\xa1kega stanja._NEWLINE_6.Christian Morals (okoli leta 1670; objavljeno 1716): je delo napisano kot nasvet za svoje otroke, kjer se nahajajo razprave o kr\xc5\xa1\xc4\x8danskih vrednotah in vedenju._NEWLINE_7.Musaeum Clausum (1684): je delo, ki vsebuje kratke opise domnevno izgubljenih knjig, slik in objektov.\n_START_SECTION_\nVpliv na literaturo\n_START_PARAGRAPH_\nThomas Browne je splo\xc5\xa1no priznan kot eden najbolj izvirnih pisateljev v angle\xc5\xa1kem jeziku. Sve\xc5\xbeina in domiselnost njegovega uma sta se v vsakem literarnem delu prikazala na zanimiv na\xc4\x8din, ko pa je pisal o bolj resnih temah, je njegov stil pisanja, velikokrat baro\xc4\x8den (ki\xc4\x8dast) in hrati latinsko obarvan, po\xc4\x8dasi nara\xc5\xa1\xc4\x8dal v izredno \xc4\x8dastnega in odkritega. Njegovo paradoksalno mesto v zgodovini idej, ki je bilo na eni strani pobo\xc5\xbeno, na drugi strani pa je bil podpornik nove induktivne znanosti ter pripadnik anti\xc4\x8dnega ezoteri\xc4\x8dnega u\xc4\x8denja, je zelo prispevalo k dvoumnosti v zgodovini idej. Prav zaradi teh kvalitet ga je mnogo kritikov na kratko ovrednotilo kot \xc2\xbbprimer  znanstvenega razuma, razsvetljenega z misticizmom znotraj angle\xc5\xa1ke cerkve\xc2\xab. Kljub temu pa je zapletenost Brownejevih kompleksnih miselnih procesov njegov zelo stiliziran na\xc4\x8din pisanja, z njegovimi mnogimi aluzijami na biblijsko, klasi\xc4\x8dno in sodobno u\xc4\x8denje, pa je z ostalimi ezoteri\xc4\x8dnimi avtorji s tem ustvaril besedila, ki so \xc5\xa1e sedaj dokaj nejasna, slab\xc5\xa1e berljiva in s tem tudi napa\xc4\x8dno razumljena._NEWLINE_Ime Thomas Browne zaseda 69.mesto na lestvici Oxfordskega angle\xc5\xa1kega slovarja najbolj citiranih oseb. Lasti si 775 vnosov v Oxfordovem angle\xc5\xa1kem slovarju, o prvi uporabi besede, 4131 vnosov o prvem dokazu besede in je citiran 1596-krat kot prvi dokaz o dolo\xc4\x8denem pomenu besede. Primeri njegovih iznajdenih besed, ki so velikokrat s podro\xc4\x8dja znanosti ali medicine, so med drugimi: ambidextrous (obojero\xc4\x8den), antediluvian (predpotopen), analogou (analogen), approximate (pribli\xc5\xbeen), ascetic (asketski), anomalous (anomalen), carnivorous (mesojed), coexistence (sobivanje), coma (koma), compensate (od\xc5\xa1kodovati), computer (ra\xc4\x8dunalnik), cryptography (kriptografija), cylindrical (cilindri\xc4\x8den), disruption (motnje), ergotisms (ergotizem), electricity (elektrika), exhaustion (iz\xc4\x8drpanost), ferocious (divji), follicle (folikel), generator (generator), gymnastic (gimnastika), hallucination (halucinacija), herbaceous (zelnat), holocaust (holokavst), insecurity (negotovost), indigenous (doma\xc4\x8d), jocularity (\xc5\xa1aljivost), literary (literaren), locomotion (gibanje), medical (zdravstven), migrant (migrant), mucous (sluzen), prairie (stepa), prostate (prostata), polarity (polariteta), precocious (prezrel), pubescent (otekel), therapeutic (zdravilen), suicide (samomor), ulterior (skriven), ultimate (najbolj\xc5\xa1i) in veterinarian (veterinar/veterinarka).Vpliv njegovega literarnega stila se razteza skozi ve\xc4\x8d stoletij.\n_START_SECTION_\n18. stoletje\n_START_PARAGRAPH_\nV 18.stoletju je Samuel Johnson, ki si je z Browneom delil ljubezen do latin\xc5\xa1\xc4\x8dine, napisal kratek sestavek z naslovom Life v katerem je hvalil Brownea kot prizadevnega kristjana in ga vrednotil v svoji prozi slede\xc4\x8de:_NEWLINE_\xc2\xbbNjegov slog je resni\xc4\x8dno povezanost mnogih jezikov; me\xc5\xa1anica raznovrstnih besed, ki so skupaj zbrane z razli\xc4\x8dnih koncev sveta in izrazi, ki so imeli v prvotnem stanju \xc4\x8disto drugo rabo sedaj pa so pod prisilo ve\xc4\x8d pomenski in slu\xc5\xbeijo \xc5\xa1e v namen druga\xc4\x8dne rabe. Vendar je potrebo priznati, da je raz\xc5\xa1iril na\xc5\xa1o filozofsko dikcijo in v obrambo svojim neobi\xc4\x8dajnim besedam in izrazom, moramo razumeti, da je na svojih neobi\xc4\x8dajnih podor\xc4\x8djih delovanja te\xc5\xbeko na\xc5\xa1el besedo, ki bi zadostovala definiranju dane situacije.\xc2\xab\n_START_SECTION_\n19. stoletje\n_START_PARAGRAPH_\n\xe2\x80\xa2V 19.stoletju je bil Browneov ugled obujen s strani romantikov. Thomas De Quincey, Samuel Taylor Coleridge in Charles Lamb (ki se je smatral za pobudnika k ponovnem zanimanju za Brownea) so ga izredno cenili in ob\xc4\x8dudovali. Delno je Browne imel vpliv tudi na Carlylea. _NEWLINE_\xe2\x80\xa2Ameri\xc5\xa1ki novelist Herman Melville, ki je bil izredno navdihnjen nas slogom Brownea, mu je posvetil svoje delo \xe2\x80\x9dcrack'd Archangel\xe2\x80\x9c._NEWLINE_\xe2\x80\xa2Epigram, pistaelja Edgarja Allan Poea, z naslovom The Murders in the Rue Morgue (1841) je izvzet iz Browneovega dela Hydriotaphia (5. poglavlje).\n_START_SECTION_\n20. stoletje\n_START_PARAGRAPH_\n\xe2\x80\xa2Novelist Joseph Conard je uvod v svojo novelo z naslovom Chance, izdano leta 1913, napisal z Browneovim navedkom._NEWLINE_\xe2\x80\xa2Angle\xc5\xa1ka avtorica Virginija Wolf je napisala dva kraj\xc5\xa1a eseja o Thomas Browneu, brana leta 1923, kjer je napisala \xe2\x80\x9cMalo ljudi ljubi dela Sit Thomas Brownea, vendar tisti, ki jih, so sol zemlje.\xe2\x80\x9c_NEWLINE_\xe2\x80\xa2Thomas Brownea so v 20.stoletju cenile \xc5\xa1e naslednje osebe:_NEWLINE_1.Ameri\xc5\xa1ki naravni zgodovinar in paleontolog Stephen Jay Gould; teozofinja Madame Blavatsky._NEWLINE_2.\xc5\xa0kotski psiholog R.D.Laining, ki uvod v svoje delo The Politics of Experience za\xc4\x8dne s citiranjem Brownea._NEWLINE_3.Skladatelj William Alwyn, ki je napisal simfonijo, leta 1973, na ritmi\xc4\x8dni podlagi Browneovega dela Hydriotaphia, Urn Burial._NEWLINE_4.Ameri\xc5\xa1ki avtor Armistead Maupin je vklju\xc4\x8dil citat iz Religio Medici v dveh svojih delih (Tales of the City, Further Tales of the City)._NEWLINE_5.Kanadski zdravnik William Osler znan kot \xe2\x80\x9cunstanovitelj sodobne medicine\xe2\x80\x9c je bil velik ljubitelj Browneovih del._NEWLINE_6.Nem\xc5\xa1ki avtor W.G.Selbald je pisal o Browneu v svoji pol-avtobiografski noveli The Rings of Saturn._NEWLINE_7.Argentinski pisatelj Jorge Luis Borges je namigoval na Browneove ideje skozi svoje celotno kariero, saj je Brownea opisoval kot najbolj\xc5\xa1ega pisatelja proz v angle\xc5\xa1kem jeziku._NEWLINE_8.V svoji kratki alegori\xc4\x8dni zgodbi, ki govori o pomenu poezije, The Celestial Omnibus, je E.M.Forster v vlogo prvega voznika, ki pelje protagonista zgodbe, postavil prav Brownea._NEWLINE_9.V delu Nort Towards Home pisateljica Willie Morris citira stavek iz dela Thomas Brownea z naslovom Urn Burial._NEWLINE_10.William Styron je uvod v svojo novelo Lie Down in Darkness napisal s citatom, ki ga je uporabila tudi pisateljica Willie Morris (tudi naslov sam je del citata)._NEWLINE_11.Javier Marias (\xc5\xa1panski piatelj) pa je prevedel dve Browneovi deli v \xc5\xa1pan\xc5\xa1\xc4\x8dino, in sicer Religio Medici in Hydriothapia._NEWLINE_12.Britanski ornitolog Tim Birkhead pa je o Browneu povedal slede\xc4\x8de: \xe2\x80\x9cEden mojih najljub\xc5\xa1ih orintologov je najbolj poznan med opazovalci pti\xc4\x8dov na ra\xc4\x8dun raziskovanja ptic iz obmo\xc4\x8dja Norfolk okoli leta 1650. Hkrati je tudi ovrgel vsa la\xc5\xbena dejstva o pticah in zaradi tega imam rad Sira Thomasa Brownea. V\xc4\x8dasu znanstvene revolucije, ko je \xc5\xbeivel, je doprinesel veliko novega znanja o pticah in hkrati ovrgel vse neumnosti in folklorna prepri\xc4\x8danja o pticah \xe2\x80\x93 vulgarne napake kot jih je sam oklical.\xe2\x80\x9c."